Matías Vecino

Matías Vecino Falero (lahir 24 Ogos 1991) merupakan seorang pemain bola sepak Uruguay yang bermain di posisi pemain tengah untuk kelab Itali, Lazio dan Uruguay.

Kerjaya kelab
Kerjaya awal
Vecino memulakan karier profesionalnya di kelab Central Español pada tahun 2010. Mulai musim 2011-12, beliau berpindah ke kelab Nacional.

Fiorentina
Pada Januari 2013, Vecino menyertai kelab Serie A iaitu Fiorentina. Beliau telah menandatangani kontrak selama empat tahun dengan bayaran perpindahan yang dilaporkan sebanyak €2.5 juta. Walau bagaimanapun, perpindahan tersebut telah ditangguhkan dan diumumkan secar rasmi pada jendela perpindahan seterusnya iaitu ketika Ogos 2013.

Pada 3 September 2013, beliau tidak dipilih oleh pengurus Vincenzo Montella untuk skuad Liga Europa.

Vecino melakukan penampilan sulungnya untuk Fiorentina dalam perlawanan Serie A menentang Inter Milan yang berkesudahan Fiorentina kecundang 2-1 pada 26 September 2013. Beliau jarang digunakan ketika permulaan musim 2013-14 dengan hanya tampil dalam enam perlawanan. Perkara ini menyebabkan beliau telah dibawa keluar untuk dipinjam ke kelab Serie A lain iaitu Cagliari sehingga penghujung musim.

Vecino menghabiskan musim 2014–15 di Empoli secara pinjaman.

Pada pertengahan tahun 2015, beliau kembali ke Fiorentina dan menjadi tonggak penting pasukan. Beliau telah menandatangani kontrak selama lima tahun pada tahun 2016.

Internazionale
Pada 31 Julai 2017, Fiorentina secara rasminya menyatakan bahawa Vecino menjalani ujian kesihatan di Inter Milan dalam proses untuk melengkapkan perpindahan yang menelan kos sebanyak €24 juta. Perpindahan tersebut telah diumum secara rasmi pada 2 Ogos selain Vecino telah menandatangani kontrak sehingga Jun 2021.

Beliau telah diberi jersi skuad nombor 11. Vecino melakukan penampilan sulungnya pada 20 Ogos dalam perlawanan pembukaan Serie A menentang kelab lamanya, Fiorentina dan beraksi selama 90 minit yang menyaksikan Inter menang 3-0. Vecino menjaringkan gol pertamanya untuk Inter pada enam hari kemudian ketika menentang Roma. Perlawanan tersebut berkesudahan Inter menang 3-1 di gelanggang lawan dan kejayaan pertama Inter ke atas Roma di Stadio Olimpico selepas sembilan tahun.

Pada 20 Mei 2018, Vecino menjaringkan gol kemenangan ketika menentang Lazio dan membuka peluang untuk Inter kembali ke arena Liga Juara-Juara Eropah selepas enam tahun tiada penyertaan oleh Inter. Pada 18 September 2018, beliau menjaringkan gol kemenangan saat menentang Tottenham Hotspur yang menyaksikan Inter menang 2-1 dalam saingan Liga Juara-Juara.

Kerjaya antarabangsa
Vecino telah dilahirkan di Canelones, Uruguay. Beliau mempunyai darah Itali daripada keturunan sebelah ibu dan bapanya yang berasal dari Campobasso. Hal ini membolehkan beliau layak untuk mewakili antara negara Uruguay dan Itali. Beliau telah mewakili pasukan bawah-20 Uruguay dalam Kejohanan Bola Sepak Belia Amerika Selatan 2011 dan Piala Dunia B-20 FIFA 2011.FIFA. "FIFA Player Statistics: Matias VECINO" . Retrieved on 14 May 2013. Beliau telah menyumbat gol untuk memastikan Uruguay layak ke Sukan Olimpik 2012 di London.FIFA. "Uruguay end 84-year drought" . 10 February 2011. Retrieved on 14 May 2013. Penampilan sulung Vecino untuk skuad senior ialah pada 25 Mac 2016 ketika menentang Brazil.

Pada Mei 2018, beliau telah disenaraikan ke dalam skuad Piala Dunia FIFA 2018 yang berlangsung di Rusia.

Statistik kerjaya
Kelab
.
KelabMusimLigaPialaBenuaJumlahKmnclnGolKmnclnGolKmnclnGolKmnclnGol Central Español2009–1013300—902010–1123200233Jumlah32200—322 Nacional2011–1213300201532012–1351003182Jumlah1840051235 Fiorentina2013–146010—702015–1630210703822016–173132071404Jumlah67540141856 Cagliari (pinjam)2013–149200—92 Empoli (pinjam)2014–1536220382 Inter2017–1829320—3132018–193031092405Jumlah5963092718Jumlah kerjaya221219028425825

Antarabangsa
.
 Pasukan kebangsaan UruguayTahunGol201691201710020181212019141Jumlah353

Gol antarabangsa
 #  Tarikh  Lokasi  Pasukan lawan  Skor  Keputusan  Kejohanan <center>1  27 Mei 2016  Montevideo, Uruguay    <center>3–1  <center>3–1  Persahabatan <center>2  12 Oktober 2018  Seoul, Korea Selatan    <center>1–1  <center>2–1 <center>3  25 Mac 2019  Nanning, China    <center>1–0  <center>4–0  Piala China 2019

 Rujukan 

Pautan luar

Internazionale official profile

Category:Kelahiran 1991
Category:Orang hidup
Category:Pemain bola sepak Uruguay
Category:Pemain Central Español
Category:Pemain Club Nacional de Football
Category:Pemain Cagliari Calcio
Category:Pemain Empoli F.C.
Category:Pemain ACF Fiorentina
Category:Pemain F.C. Internazionale Milano
Kategori:Pemain S.S. Lazio
Category:Pemain Copa América Centenario
Category:Pemain Piala Dunia FIFA 2018
Category:Pemain Copa América 2019
Category:Pemain Copa América 2021
Category:Pemain Piala Dunia FIFA 2022